Agent kry (nare) snuf in neus, kom af op perlemoen | Netwerk24
Deur Ané van Zyl 26 Mei 2019 19:33
Die toerusting wat in die huis gevind is. Foto: Facebook
Daar was niemand by die huis nie en hy het die Parow-polisie gebel, wat ondersoek gaan instel het.
Die polisielede het om 18:00 beslag gelê op 660 gedroogte perlemoene en die toerusting wat gebruik word om perlemoen te droog.
Die toerusting is na raming R300 000 werd, lui ’n verklaring van kapt. FC van Wyk, polisiewoordvoerder.
’n Beampte van die organisasie Community Against Abalone Poaching, wat verkies om anoniem te bly, sê dit is jammer dat die perlemoen gevind word lank nadat dit uitgehaal en gedroog is.
“Hulle vang nie die mense terwyl hulle dit stroop nie en hulle kry nie genoeg perlemoen in mense se besit nie. Ons sal graag wil sien dat die stropery in die Overberg-omgewing stopgesit word.”
Die beampte sê ook hulle sien toenemend dat perlemoen in woongebiede gevind word, byvoorbeeld in Blouberg en Muizenberg.
Van Wyk sê die ondersoek duur voort.
Meer oor: Parow | Eiendomsagent | Perlemoen